CELEX: 32020D0563
Language: el
Date: 2020-04-23 00:00:00
Title: Απόφαση (ΚΕΠΠΑ) 2020/563 του Συμβουλίου της 23ης Απριλίου 2020 για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας

24.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 130/25
               
            
         ΑΠΟΦΑΣΗ (ΚΕΠΠΑ) 2020/563 ΤΟΥ ΣΥΜΒΟΥΛΙΟΥ
         της 23ης Απριλίου 2020
         για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Απριλίου 2013, το Συμβούλιο εξέδωσε την απόφαση 2013/184/ΚΕΠΠΑ (1) σχετικά με περιοριστικά μέτρα κατά της Μιανμάρ/Βιρμανίας.
                  
               
                     (2)
                  
                  
                     Βάσει επανεξέτασης της απόφασης 2013/184/ΚΕΠΠΑ, τα περιοριστικά μέτρα θα πρέπει να ανανεωθούν μέχρι τις 30 Απριλίου 2021.
                  
               
                     (3)
                  
                  
                     Για μία εγγραφή ελήφθησαν επικαιροποιημένες πληροφορίες.
                  
               
                     (4)
                  
                  
                     Η απόφαση 2013/184/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/184/ΚΕΠΠΑ τροποποιείται ως εξής:
            
                        1)
                     
                     
                        Το άρθρο 12 αντικαθίσταται από το ακόλουθο κείμενο:
                        
                           «Άρθρο 12
                           
                           Η παρούσα απόφαση εφαρμόζεται έως τις 30 Απριλίου 2021. Τελεί υπό διαρκή επανεξέταση. Ανανεώνεται ή τροποποιείται αναλόγως αν το Συμβούλιο κρίνει ότι οι στόχοι της δεν έχουν επιτευχθεί.»·
                        
                     
                  
                        2)
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 23 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ (ΕΕ L 111 της 23.4.2013, σ. 75).
      
      
         
            ΠΑΡΑΡΤΗΜΑ
            Η καταχώριση 3 στον κατάλογο προσώπων και οντοτήτων που περιλαμβάνεται στο παράρτημα της απόφασης 2013/184/ΚΕΠΠΑ αντικαθίσταται από την ακόλουθη καταχώριση:
            
               
                            
                        
                        
                           Ονοματεπώνυμο
                        
                        
                           Στοιχεία ταυτοποίησης
                        
                        
                           Λόγοι καταχώρισης
                        
                        
                           Ημερομηνία καταχώρισης
                        
                     
                           «3.
                        
                        
                           Than Oo
                        
                        
                           Ημερομηνία γέννησης: 12 Οκτωβρίου 1973
                           Φύλο: άρρεν
                           Αριθμός στρατιωτικής ταυτότητας: BC 25723
                        
                        
                           Ο Ταξίαρχος Than Oo ήταν ο Διοικητής της 99ης μεραρχίας ελαφρού πεζικού των ενόπλων δυνάμεων της Μιανμάρ (Tatmadaw) έως τον Μάιο του 2018. Υπό την ιδιότητά του αυτή, είναι υπεύθυνος για τις θηριωδίες και τις σοβαρές παραβιάσεις των ανθρωπίνων δικαιωμάτων που διαπράχθηκαν από τη 99η μεραρχία ελαφρού πεζικού το δεύτερο εξάμηνο του 2017 κατά των Rohingya στην πολιτεία Rakhine. Σε αυτές περιλαμβάνονται δολοφονίες, σεξουαλική βία και η συστηματική πυρπόληση σπιτιών και κτιρίων των Rohingya.
                        
                        
                           25.6.2018»